Úradný vestník L 168 , 26/06/1978 S. 0045 - 0050

Fínske špeciálne vydanie: Kapitola 13 Zväzok 8 S. 0145

Grécke špeciálne vydanie: Kapitola 13 Zväzok 7 S. 0130

Švédske špeciálne vydanie: Kapitola 13 Zväzok 8 S. 0145

Španielske špeciálne vydanie: Kapitola 13 Zväzok 8 S. 0195

Portugalské špeciálne vydanie Kapitola 13 Zväzok 8 S. 0195



Smernica Rady z 12. júna 1978 o aproximácii právnych predpisov členských štátov týkajúcich sa krytov kolies motorových vozidiel (78/549/EHS) RADA EURÓPSKYCH SPOLOČENSTIEV so zreteľom na Zmluvu o založení Európskeho hospodárskeho spoločenstva, najmä na jej článok 100, so zreteľom na návrh Komisie, so zreteľom na stanovisko Zhromaždenia [1], so zreteľom na stanovisko Hospodárskeho a sociálneho výboru [2], keďže technické požiadavky, ktoré musia motorové vozidla spĺňať podľa vnútroštátnych právnych predpisov, sa týkajú okrem iného krytov kolies motorových vozidiel; keďže sa tieto požiadavky navzájom medzi jednotlivými členskými štátmi odlišujú; keďže je teda potrebné, aby všetky členské štáty prijali rovnaké požiadavky buď navyše k ich existujúcim pravidlám, alebo namiesto nich, najmä na účel zavedenia postupu EHS typového schválenia pre každý typ vozidla, ktorý bol predmetom smernice Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel [3], naposledy zmenenej a doplnenej smernicou 78/547/EHS [4]; keďže aproximácia vnútroštátnych právnych predpisov, ktoré sa týkajú motorových vozidiel, zahŕňa vzájomné uznávanie testov vykonaných ktorýmkoľvek členským štátom na základe spoločných požiadaviek, PRIJALA TÚTO SMERNICU: Článok 1 Na účely tejto smernice znamená "vozidlo" akékoľvek motorové vozidlo kategórie M1 (ako je to definované v prílohe I k smernici 70/156/EHS), určené na prevádzku na ceste, s najmenej štyrmi kolesami a maximálnou konštrukčnou rýchlosťou presahujúcou 25 km/h. Článok 2 Žiadny členský štát nesmie odmietnuť udeliť EHS typové schválenie alebo vnútroštátne typové schválenie vozidlu z dôvodov týkajúcich sa krytov kolies, ak vyhovujú požiadavkám uvedeným v prílohe I. Článok 3 Žiadny členský štát nesmie odmietnuť alebo zakázať predaj, registráciu, uvedenie do prevádzky alebo používanie ktoréhokoľvek vozidla z dôvodov týkajúcich sa krytov kolies, ak spĺňajú požiadavky stanovené v prílohe I. Článok 4 Akékoľvek zmeny a doplnky potrebné na prispôsobenie ustanovení príloh technickému pokroku sa prijímajú podľa postupu, ktorý je uvedený v článku 13 smernice 70/156/EHS. Článok 5 1. Členské štáty uvedú do účinnosti ustanovenia potrebné na prispôsobenie sa tejto smernici do 18 mesiacov od jej notifikácie a bezodkladne o tom informujú Komisiu. 2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice. Článok 6 Táto smernica je adresovaná členským štátom. V Luxemburgu 12. júna 1978 Za Radu predseda K. Olesen [1] Ú. v. ES C 118, 16.5.1977, s. 29. [2] Ú. v. ES C 114, 11.5.1977, s. 6. [3] Ú. v. ES L 42, 23.2.1970, s. 1. [4] Ú. v. ES C 168, 16.5.1977, s. 39. -------------------------------------------------- PRÍLOHA I 1. VŠEOBECNÉ POŽIADAVKY 1.1. Motorové vozidlo musí byť vybavené krytmi kolies (časťami karosérie, blatníkmi, atď.) 1.2. Kryty kolies musia byť konštruované tak, aby chránili ostatných užívateľov cesty, pokiaľ možno čo najďalej, proti odhadzovaniu kamenia, blata, ľadu, snehu a vody, aby znižovali nebezpečenstvo pre týchto užívateľov pri styku s pohybujúcimi sa kolesami. 2. ŠPECIÁLNE POŽIADAVKY 2.1. Kryty kolies musia spĺňať nasledujúce požiadavky, ak je vozidlo v pohotovostnom stave (pozri bod 2.6 prílohy I k smernici 70/156/EHS) a kolesá sú v polohe kľudu v smere priamej jazdy vpred. 2.1.1. V časti tvorenej radiálnymi rovinami odklonenými o 30° dopredu a o 50° dozadu od stredu kolies (pozri obrázok 1) musí byť celková šírka q) krytov kolies dostačujúca aspoň ku krytiu celkovej šírky pneumatiky b), pričom sa berú do úvahy extrémy kombinácií pneumatika/koleso špecifikované výrobcom vozidla a uvedené v osvedčení v bode 5.2 uvedenom v prílohe II. V prípade zdvojených kolies sa uvažuje celková šírka t) dvoch pneumatík. 2.1.1.1. Na účely stanovenia šírok uvedených v bode 2.1.1, označenie a ozdoby, ochranné pruhy alebo rebrá na bokoch pneumatiky sa neberú do úvahy. 2.1.2. Zadná časť krytov kolies nesmie končiť nad horizontálnou rovinou 150 mm nad stredom otáčania kolies (merané od stredov kolies) a okrem toho priesečník okraja krytu kolesa s touto rovinou (bod A, obrázok 1) musí ležať mimo strednej pozdĺžnej roviny pneumatiky alebo v prípade zdvojených kolies mimo strednej pozdĺžnej roviny vonkajšej pneumatiky. 2.1.3. Obrys a poloha krytov kolies musia byť také, aby pokiaľ možno čo najviac priliehali k pneumatike; a najmä v časti tvorenej radiálnymi rovinami uvedenými v bode 2.1.1 majú spĺňať tieto požiadavky: 2.1.3.1. priemet – umiestnený vo vertikálnej rovine osi pneumatiky – s hĺbkou p) od vonkajšieho okraja krytov kolies, meraný vo vertikálnej pozdĺžnej rovine prechádzajúcej stredom pneumatiky, musí byť aspoň 30 mm. Táto hĺbka p) môže byť znížená postupne na nulu v radiálnych rovinách špecifikovaných v bode 2.1.1; 2.1.3.2. vzdialenosť c) medzi dolnými okrajmi krytov kolies a osou prechádzajúcou stredom kolies nesmie presiahnuť 2r, "r" je statický polomer pneumatiky. 2.1.4. V prípade vozidiel s nastaviteľnou výškou zavesenia musí byť vyššie uvedená požiadavka splnená, keď je vozidlo v normálnej jazdnej polohe špecifikovanej výrobcom vozidla. 2.2. Kryty kolies sa môžu skladať z viacerých komponentov za predpokladu, že nie sú medzi nimi alebo v nich medzery, keď sú zmontované. 2.3. Kryty kolies musia byť pevne pripevnené. Môžu byť však oddeliteľné ako celok alebo v častiach. 3. POUŽITIE REŤAZÍ 3.1. Výrobca musí potvrdiť, že vozidlo je konštruované tak, aby mohol byť použitý aspoň jeden typ snehovej reťaze aspoň u jedného typu pneumatiky, schválenej pre hnacie kolesá tohto typu vozidla. Výrobca musí špecifikovať aspoň jednu kombináciu reťaz/pneumatika vhodnú pre vozidlo a uviesť v bode 5.1 osvedčenia uvedeného v prílohe II. 4. ŽIADOSŤ O EHS TYPOVÉ SCHVÁLENIE 4.1. Žiadosť o EHS typové schválenie typu vozidla vzhľadom na kryty kolies musí predložiť výrobca vozidla alebo jeho oprávnený zástupca. 4.2. Musí byť doložená nasledujúcimi dokumentmi v troch vyhotoveniach a týmito údajmi: 4.2.1. — podrobným popisom typu vozidla vzhľadom na kryty kolies a 4.2.2. — podrobnými výkresmi krytov kolies, ktoré zobrazujú ich polohu na vozidle. 4.3. Vozidlo reprezentujúce typ vozidla, ktorý sa má schvaľovať, musí byť odovzdané technickej službe, zodpovednej za vykonávanie typových schvaľovacích testov. +++++ TIFF +++++ -------------------------------------------------- PRÍLOHA II VZOR +++++ TIFF +++++ +++++ TIFF +++++ --------------------------------------------------